Dž. Dž. Tomsons

Sers Džozefs Džons Tomsons (Sir Joseph John Thomson), bieži saukts Dž. Dž. Tomsons (J. J. Thomson, dzimis , miris ) bija britu fiziķis, elektrona atklājējs, par ko 1906. gadā ieguvis Nobela prēmiju fizikā. Atklājis arī pirmos izotopus, būtiski uzlabojis masspektrometra konstrukciju.

Dzimis Mančestrā skotu izcelsmes ģimenē. 1870. gadā sāka studijas Ovensa koledžā (nākamajā Mančestras Universitātē). 1876. gadā pārcēlās studēt uz Kembridžas Universitāti. 1880. gadā šeit ieguva bakalaura, bet 1883. gadā — maģistra grādu. 1884. gadā kļuva par Kembridžas Universitātes Lūsijas Kavendišas koledžas fizikas profesoru, nomainot amatā Džonu Stratu. Lielāko mūža daļu strādāja Kembridžas Universitātē. Septiņi Tomsona asistenti un Tomsona dēls Džordžs Tomsons kļuva par Nobela prēmijas laureātiem. No 1915. līdz 1920. gadam Tomsons bija Karaliskās biedrības prezidents. Miris 1940. gadā, apglabāts Vestminsteras abatijā, netālu no Izaka Ņūtona.

 Atsauces 

 Ārējās saites 

 Dž. Dž. Tomsona biogrāfija Nobela prēmijas mājaslapā 

Kategorija:Lielajā Mančestrā dzimušie
Kategorija:Angļu fiziķi
Kategorija:Anglijas matemātiķi
Kategorija:Nobela prēmijas laureāti fizikā